หนูอายุ17ประจำเดือนมาห่างกันมาก2เดือนมาครั้งสิวขึ้นตามร่างกายทีหลังเเละหน้าเยอะมากเป็นเเบบนี้มาตั้งแต่ประจำเดือนครั้งเเรกมาเลยหนูควรกินยาเพิ่มฮอร์โมนหรืออะไรไหมเเนะนำทีค่ะ ขอบค่ะ
สวัสดีค่ะ การวินิจฉัยที่เป็นไปได้กรณีประจำเดือนมาไม่สม่ำเสมอ-มีถุงน้ำหลายใบในรังไข่ ทำให้ประจำเดือนมาไม่สม่ำเสมอร่วมกับมีสิวมาก ขนดก น้ำหนักตัวเพิ่มขึ้น-โรคไทรอยด์-พังผืดในมดลูก-ความเครียด ความกังวล-มีความผิดปกติของการสร้างฮอร์โมนจากรังไข่ มักเกิดในช่วงเริ่มมีประจำเดือนหรือใกล้หมดประจำเดือนกลุ่มอาการถุงน้ำจำนวนมากในรังไข่ คือ ความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้าง รังไข่จึงมีขนาดโตขึ้น และอาจส่งผลให้ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์แนะนำพบสูตินรีแพทย์เพื่ออัลตราซาวน์หน้าท้องค่ะ ถ้ามีถุงน้ำในรังไข่จริงมักตรวจเจอจากการอัลตราซาวน์การรักษาในขั้นแรกคือการรับประทานยาเม็ดคุมกำเนิดแบบฮอร์โมนรวม (มีฮอร์โมนเอสโตรเจนและโปรเจสเตอโรนเป็นส่วนประกอบ) หรือยาเม็ดคุมกำเนิดแบบฮอร์โมนตัวเดียว (มีเพียงฮอร์โมนโปรเจสโตเจนเป็นส่วนประกอบ) ภายใต้การดูแลของแพทย์ เพื่อช่วยให้ประจำเดือนกลับมาเป็นปกติ หากการรักษาไม่ได้ผล อาจมีข้อบ่งชี้ในการใช้ยาฮอร์โมนแบบฉีดหรือการผ่าตัดซึ่งควรปรึกษากับสูตินรีแพทย์อีกครั้ง และควรลดน้ำหนัก ร่วมกับรับประทานอาหารที่เป็นประโยชน์ และออกกำลังกายเป็นประจำ